Rahotanni Halin da na ga Shaikh Zakzaky ya kara min karfin gwiwa -Dakta Isma’ila Hasan
A makon jiya ne wani bangare na iyalan Shaikh Ibraheem Zakzaky da wani sashe na Almajiransa suka ziyarce shi a wajen da ake tsare da su. Dakta Isma’ila Hasan na cikin maziyartan. Bayan sun dawo, Aliyu Saleh da Ishak Muhammad Kerau sun ziyarce shi a gida, inda suka tattauna da shi don jin halin da suka samu su Malam a ciki. Ga abin da ya shaida masu. ALMIZAN: Kun samu ziyartar Shaikh Ibraheem Zakzaky a inda ake tsare da shi, za mu so mu ji yadda ziyarar ta kasance?
ALMIZAN: Akwai wani abu da Malam ya fada, wanda ka rike shi, wanda kuma kake ganin ya dace a sanar da ’yan uwa? DAKTA ISMA’ILA HASAN: Sakon bai wuce abin da ya saba fada ba, na kara kaimi wajen neman kusanci da Allah, musaman ma a ci gaba da gudanar da abubuwan da ake yi. Akwai wata Sista cikin wadanda muka tafi din take cewa, akwai shirin da ake yi na gudanar da taron Nisfu Sha’aban. Malam ya ji dadin wannan sosai.